ai4bharat/Pralekha huggingface dataset:
மனித வள மேம்பாட்டு அமைச்சகம்
கல்வி அமைச்சகத்தின் பல்வேறு திட்டங்களை மத்திய கல்வி அமைச்சர் ஆய்வு செய்தார்
கல்வி அமைச்சகத்தின் பல்வேறு திட்டங்கள், செயல்பாடுகளை ஆய்வு செய்வதற்கான உயர்மட்டக் கூட்டம் ஒன்றுக்கு மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' இன்று தலைமை வகித்தார்.
அனைத்து உதவித் தொகைகளும் குறித்த நேரத்தில் வழங்கப்படுவதை உறுதி செய்யுமாறு பல்கலைக்கழக மானியக் குழுவை கேட்டுக் கொண்ட அமைச்சர், இதற்காக உதவி எண் ஒன்றையும் தொடங்குமாறு அறிவுறுத்தினார்.
மாணவர்களின் அனைத்து குறைகளையும் உடனடியாகத் தீர்க்க வேண்டும் என்று அவர் கூறினார். அமைச்சகத்தின் அலுவலர்கள் அனைவரும் தேசிய கல்வி கொள்கை சரியாக செயல்படுத்தப் படுவதை உறுதி செய்வதற்காகப் பணியாற்றுவதாக அமைச்சர் கூறினார்.
மாணவர்களின் ஒட்டுமொத்த வளர்ச்சியும், நாட்டின் கல்வி அமைப்பில் மிகப் பெரிய மாற்றத்தை உருவாக்குவதும் தான் இதன் நோக்கம் என்று திரு ரமேஷ் பொக்ரியால் மேலும் கூறினார். பல்வேறு பாடத் திட்டங்களை ஆய்வு செய்து போட்டித் தேர்வுகளுக்கான பாடத் திட்டத்தை தேசிய தேர்வு முகமை உருவாக்கும் என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleaseIframePage.aspx?PRID=1676031&RegID=3&LID=1
-----

(Visitor Counter : 147
பிரதமர் அலுவலகம்
அதிக எடை கொண்ட செலுத்து வாகனமான எல்விஎம்3 வெற்றிகரமாக ஏவப்பட்டதற்கு பிரதமர் வாழ்த்து
என்எஸ்ஐஎல், இன்-ஸ்பேஸ், இஸ்ரோ ஆகிய இந்திய விண்வெளி முகமைகள்/நிறுவனங்கள், அதிக எடை கொண்ட செயற்கைக்கோள் செலுத்து வாகனமான எல்விஎம்3யை வெற்றிகரமாக ஏவியதற்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"உலகளாவிய இணைப்பிற்காக வடிவமைக்கப்பட்ட 36 ஒன்வெப் செயற்கைக்கோள்களுடன் நமது அதிக எடை கொண்ட எல்விஎம்3 வெற்றிகரமாக ஏவப்பட்டதற்கு @NSIL_India @INSPACeIND @ISRO க்கு வாழ்த்துக்கள். எல்விஎம்3 தற்சார்பு இந்தியாவை பிரதிபலிப்பதுடன், உலகளாவிய வணிக ஏவுதல் சேவை சந்தையில் இந்தியாவின் போட்டித்தன்மையை மேம்படுத்துகிறது."
நிதி அமைச்சகம்
உள்கட்டமைப்பில் ஸ்டார்ட்-அப்புகளுக்கு ஆதரவளித்தல்: பொருளாதார விவகாரங்கள் துறை மற்றும் இன்வெஸ்ட் இந்தியாவின் பயிலரங்கம்
உள்கட்டமைப்பில் புது நிறுவனங்களுக்கு  ஆதரவளித்தல் குறித்த காணொலி பயிலரங்கம் ஒன்றை மத்திய நிதி அமைச்சகத்தின் பொருளாதார விவகாரங்கள் துறை மற்றும் இன்வெஸ்ட் இந்தியா இன்று ஏற்பாடு செய்தன.
நிகழ்ச்சியில் பேசிய பொருளாதார விவகாரங்கள் துறை செயலாளர் திரு சேத், அணுகலை மேம்படுத்தும் வகையில், அதிக கட்டமைப்புகளை தவிர்த்து, திறன்மிகு கட்டமைப்புகளுக்கு முக்கியத்துவம் அளிக்கப்பட வேண்டும் என்று வலியுறுத்தினார். கட்டுமானம், சொத்து மேலாண்மை மற்றும் போக்குவரத்து உள்ளிட்ட முக்கிய உள்கட்டமைப்பு நடவடிக்கைகளில் தொழில்நுட்பம் மற்றும் பகுப்பாய்வுகளுக்கு முக்கியத்துவம் அளிக்க வேண்டுமென்றும், புது நிறுவனங்கள் மற்றும் அரசு இவற்றில் இணைந்து பணியாற்றலாம் என்றும் அவர் கூறினார்.
‘உள்கட்டமைப்பில் புதுமைகளை புகுத்துதல்: ஸ்டார்ட் அப் வழி’ எனும் அறிக்கை கருத்தரங்கில் வெளியிடப்பட்டது. உள்நாட்டு தொழில்நுட்பங்கள் மற்றும் தீர்வுகளை பயன்படுத்தி உள்கட்டமைப்பு துறையில் வளர்ச்சியை அதிகரிப்பதன் முக்கியத்துவத்தை இது எடுத்துரைக்கிறது. இன்வெஸ்ட் இந்தியா மற்றும் இந்தியா இன்வெஸ்ட்மெண்ட் கிரிட் இணையதளங்களில் இந்த அறிக்கை கிடைக்கும்.
பொருளாதார விவகாரங்கள் துறையின் கீழ் விடுதலையின் அம்ரித் மகோத்சவத்தின் ஒரு பகுதியாக ஏற்பாடு செய்யப்பட்ட இந்த பயிலரங்கு, பொருளாதார விவகாரங்கள் துறை மற்றும் இன்வெஸ்ட் இந்தியாவுடன் இணைந்து ஸ்டார்ட் அப் சவால்களை அமைச்சகங்கள் மற்றும் துறைகள் தொடங்குவதற்கான முன்னோட்டமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751459
நீர்வளத் துறை அமைச்சகம்
நாட்டின் 91 பெரிய அணைகளில் நீர் அளவு ஒரு சதவீதம் குறைந்தது
நாட்டில் உள்ள 91 பெரிய அணைக்கட்டுகளில் அக்டோபர் 4ம் தேதி வரையான வார இறுதியில் மொத்தம் 12092.10 கோடி கன மீட்டர்  நீர் உள்ளது. இது அனைத்து அணைக்கட்டுகளின் மொத்த கொள்ளளவில் 75 சதவீதம் ஆகும். ஆனால், கடந்த செப்டம்பர் 27ம் தேதி வரையில் இந்த அணைக்கட்டுகளில் 76 சதவீதம் அளவுக்கு நீர் இருந்தது.
அதே சமயம், இதே கால கட்டத்தில் கடந்த ஆண்டு இருந்த நீரை ஒப்பிடும்போது, 113 சதவீதம் நீர் உள்ளது. கடந்த பத்தாண்டுகளில் நீர் இருப்பின் சராசரி அளவில் இது 104 சதவீதம் ஆகும்.
91 அணைக்கட்டுகளின் மொத்த கொள்ளளவு 16199.3 கோடி கன மீட்டர் ஆகும். இது நாட்டின் அனைத்து அணைக்கட்டுகளின் மொத்த கொள்ளளவில் 63 சதவீதம் ஆகும். நாடு முழுவதும் உள்ள அனைத்து அணைக்கட்டுகளிலும் அமைக்கப்பட்ட மொத்த கொள்ளளவு 25781.2 கோடி கன மீட்டர் ஆகும். 91 பெரிய அணைக்கட்டுகளில் 37 அணைக்கட்டுகள் நீர் மின்சாரத்தை உற்பத்தி செய்கின்றன. இவற்றின் மூலம் மொத்தம் 60 மெகாவட் மின்சாரம் கிடைக்கிறது.
தெற்கு மண்டலத்தில்..
தமிழ்நாடு, ஆந்திரப் பிரதேசம், தெலுங்கானா, கர்நாடகம், கேரளம் ஆகிய மாநிலங்களைக் கொண்ட தென்மண்டலத்தில் மொத்தம் 31 அணைகள் மத்திய நீர்வள ஆணையத்தின்  கீழ் வருகின்றன. இவற்றின் மொத்த கொள்ளவு 5159 கோடி கன மீட்டர் ஆகும். இவற்றில் உள்ள நீர் அளவு 3732 கோடி கன மீட்டர். இது மொத்த கொள்ளளவில் 72 சதவீதம் ஆகும். கடந்த ஆண்டு இதே கால கட்டத்தில் மொத்த கொள்ளளவில் 55 சதவீத நீர்தான் இருந்தது. கடந்த பத்தாண்டுகளில் சராசரியாக 68 சதவீதம் நீரின் அளவு இருந்தது.
நாடு முழுவதும் தமிழ்நாடு உள்ளிட்ட 14 மாநிலங்களில் கடந்த ஆண்டை விட திருப்திகரமாக நீர் அளவு உள்ளது. ஜார்க்கண்ட், மேற்கு வங்கம், திரிபுரா, குஜராத் ஆகிய மாநிலங்களில் குறைவான நீரே உள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தற்போதைய கொவிட் நிலைமையை கருத்தில் கொண்டு நெகிழ்வு வருகைப்பதிவு முறை ஜூன் 15 வரை நீட்டிக்கப்படுவதாக மத்திய அமைச்சர் டாக்டர் ஜிதேந்திர சிங் அறிவிப்பு
மத்திய பணியாளர் மற்றும் பயிற்சி துறை அதிகாரிகளின் கூட்டமொன்றுக்கு தலைமை வகித்த வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் தற்போதைய கொவிட் நிலைமையை கருத்தில் கொண்டு நெகிழ்வு வருகைப்பதிவு முறை ஜூன் 15 வரை மேலும் நீட்டிக்கப்படுவதாக அறிவித்தார்,.
நெகிழ்வு வருகைப்பதிவு முறை வசதியை வழங்கிய முந்தைய உத்தரவின் தொடர்ச்சியாக இது அமைந்துள்ளது. அதர்கு முன்பு 50 சதவீத வருகைப்பதிவுடன் செயல்பட அலுவலகங்கள் பணிக்கப்பட்டன.
 அலுவலகத்தில் கொவிட் பாதிப்புகள் மற்றும் செயல்பாட்டு தேவையை கருத்தில் கொண்டு, பணியாளர்களின் வருகையை அனைத்து மட்டங்களிலும் அமைச்சகங்கள்/துறைகளின் செயலாளர்கள் மற்றும் துறை தலைவர்கள் ஒழுங்குப்படுத்த வேண்டும்,  மாற்றுத் திறனாளிக்ள்/கர்ப்பிணி பெண்கள் வீட்டிலிருந்தே பணிபுரிய அனுமதிக்க வேண்டும்,  அலுவலகங்களில் கூட்டத்தை தவிர்க்கும் வரையில் வெவ்வேறு நேரங்களில் பணியாளர்கள் வர வேண்டும்,  கட்டுப்பாட்டு பகுதிகளில் வசிக்கும் பணியாளர்கள் வீட்டிலிருந்தே பணியாற்ற வேண்டும் மற்றும் தொலைபேசி மற்றும் இதர மின்னணு தொடர்பு முறையின் மூலம் தொடர்பில் இருக்க வேண்டும்,  அலுவலகம் வரும் பணியாளர்கள் முகக்கவசம் அணிதல் உள்ளிட்ட சரியான கொவிட் நடத்தைமுறையை தவறாமல் பின்பற்ற வேண்டும் என்பது புதிய உத்தரவின் முக்கிய அம்சங்களாகும்.
மேற்கண்ட விதிமுறைகளை தவறாமல் பின்பற்ற வேண்டும் என்றும், அதே சமயம், அலுவலக பணி எந்த விதத்திலும் பாதிக்கப்படக் கூடாதென்றும் அமைச்சர் தெரிவித்தார். மேலும், அனைத்து பணியாளர்களும் தவறாமல் தடுப்பூசி போட்டுக்கொள்ள வேண்டும் என்றும் அவர் வலியுறுத்தினார்.
<><><><><>
(Visitor Counter : 155
உள்துறை அமைச்சகம்
குஜராத்தில் பல்வேறு திட்டங்களை பிரதமர் திறந்து வைத்து நாட்டுக்கு அர்ப்பணித்த விழாவில் உள்துறை அமைச்சர் திரு அமித் ஷா காணொலி மூலம் கலந்து கொண்டார்
குஜராத்தில் பல்வேறு முக்கிய ரயில்வே திட்டங்களை காணொலி மூலம் பிரதமர் திரு நரேந்திர மோடி இன்று திறந்து வைத்து நாட்டுக்கு அர்ப்பணித்தார். குஜராத் அறிவியல் நகரத்தி்ல் அமைக்கப்பட்டுள்ள நீர்வாழ் உயிரினங்கள் மற்றும் எந்திரவியல் காட்சியகங்கள் மற்றும் இயற்கை பூங்காவையும் அவர் திறந்து வைத்தார்.
சீரமைக்கப்பட்ட காந்திநகர் கேப்பிடல் ரயில் நிலையத்தை திறந்து வைத்த பிரதமர், காந்திநகர் கேப்பிடல்-வாரணாசி அதிவேக வாரந்திர எக்ஸ்பிரஸ் மற்றும் காந்திநகர் கேப்பிடல்-வரேத்தா இடையேயான மின்சார ரயில் சேவைகளையும் துவக்கி வைத்தார்.
காணொலி மூலம் நிகழ்ச்சியில் கலந்து கொண்ட மத்திய உள்துறை அமைச்சர் திரு அமித் ஷா, குஜராத் மக்களுக்கும், குறிப்பாக காந்திநகர் மக்களவை தொகுதியை சேர்ந்த மக்களுக்கும் இன்று மிகவும் மகிழ்ச்சிகரமான நாள் என்று கூறினார்.
35 வருடங்களுக்கு பிறகு காந்திநகர் ரயில் நிலையத்தின் முழு புனரமைப்பு பிரதமரின் கரங்களின் மூலம் நடைபெறுவதாக கூறிய திரு அமித் ஷா, திரு நரேந்திர மோடி பிரதமரான பின்னர் குஜராத்தில் பல்வேறு திட்டங்களை ரயில்வே செயல்படுத்தி உள்ளதாக கூறினார்.
சமீபத்தில், உலகின் மிக உயரமான சர்தார் வல்லபாய் பட்டேல் சிலை உலக கவனத்தை பெற்றதற்கு பின்னர், எட்டு முக்கிய நகரங்களை இணைக்கும் பணியை ரயில்வே மேற்கொண்டது. காந்திநகரை பகவான் விஸ்வநாதரின் நகரமான வாரணாசியுடன் இணைக்கும் பணி இன்று நிறைவடைந்துள்ளது.
அறிவியல் நகரத்தில் அமைந்துள்ள நீர்வாழ் உயிரினங்கள் மற்றும் எந்திரவியல் காட்சியகங்கள் அறிவியலில் ஆர்வமுடைய மாணவர்களுக்கு மிகவும் முக்கியமான இடங்களாக அமையும் என்று திரு அமித் ஷா கூறினார். 11 ஆயிரம் சதுர மீட்டர் பரப்பளவில் அழகான மற்றும் சுவாரசியமான முறையில் எந்திரவியல் குறித்து சிறு குழந்தைகளுக்கு விளக்கும் வகையில் ரோபோடிக்ஸ் காட்சியகம் அமைந்துள்ளது.
உலகத்தரம் வாய்ந்த வளர்ச்சி திட்டங்கள் தமது தொகுதியான காந்திநகரில் செயல்படுத்தப்படுவது தமக்கு மகிழ்ச்சி அளிப்பதாக உள்துறை அமைச்சர் தெரிவித்தார். குஜராத் மற்றும் காந்திநகர் தொகுதி மக்களின் சார்பாக பிரதமருக்கு தமது இதயப்பூர்வ நன்றியை தெரிவிப்பதாக திரு அமித் ஷா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736265
பிரதமர் அலுவலகம்
யோகா விருதுகள் வழங்கும் விழாவில் பிரதமர் உரையின் தமிழாக்கம்
மேடையில் அமர்ந்திருக்கும் எனது அமைச்சரவை சகா திரு ஸ்ரீபத் யெஸ்ஸோ நாயக் அவர்களே, ஆயுஷ் துறையோடு தொடர்புடைய விருதாளர்களே, யோகா பயிற்சியாளர்களே, அதிகாரிகளே, பெரியோர்களே, தாய்மார்களே!
உடல்தகுதி இந்தியா இயக்கத்தைத் தொடங்கி வைத்த அடுத்த நாளிலேயே ஆயுஷ் மற்றும் யோகா தொடர்பான நிகழ்ச்சிக்கு வருவது மிக நல்ல ஒருங்கிணைவாகும். உடல்தகுதி இயக்கத்தின் மிக முக்கிய அங்கங்களாக இருப்பவை ஆயுஷும், யோகாவும்.
இன்று மூன்று நிகழ்வுகள் உள்ளன. இரண்டு நிகழ்வுகள் நமது பாரம்பரியத்திற்கும், மரபுக்குமான விருதுகளோடு, கவுரவத்தோடு தொடர்புடையது. மூன்றாவது ஆரோக்கியத்திற்கான அடிப்படைக் கட்டமைப்போடு தொடர்புடையவை. ஹரியானாவில் இன்று பத்து ஆயுஷ் சுகாதாரம் மற்றும் ஆரோக்கிய மையங்கள் தொடங்கப்பட்டுள்ளன. இதற்காக ஹரியானா மக்களை நான் பாராட்டுகிறேன்.
யோகா பயிற்சியாளர்களுக்கும், யோகாவுக்கு சேவை செய்வோருக்கும், உலக அளவில் யோகாவை மேம்படுத்தும் நண்பர்கள் மற்றும் அமைப்புகளுக்கும் விருதுகள் வழங்கும் வாய்ப்பையும் நான் பெற்றிருக்கிறேன். பல ஆண்டுகளாக யோகாவை மேம்படுத்துவதில் ஈடுபாடு கொண்ட இத்தாலி மற்றும் ஜப்பான் கூட்டாளிகளை நாம் பெற்றிருக்கிறோம்.
சற்றுநேரத்திற்கு முன் ஆயுஷ் மருத்துவமனையை வளப்படுத்திய 12 ஆளுமைகளை கவுரவிக்கும் வகையில் அஞ்சல் தலை வெளியிடப்பட்டது. மக்களுக்கு சிகிச்சை அளிக்க இவர்கள் தங்களின் வாழ்க்கையை அர்ப்பணித்துக் கொண்டவர்கள்.
இன்று வெளியிடப்பட்ட அஞ்சல் தலைகளில் ஒன்று தின்ஷா மேத்தாவை கவுரவிக்கிறது. இவர் காந்தியடிகளுக்கு மருத்துவராக இருந்தவர். இயற்கை மருத்துவத்தின் அர்ப்பணிக்கப்பட்ட ஊழியராவார்.
5 டிரில்லியன் டாலர் பொருளாதார இலக்கை அடைவதில் ஆயுஷ் முக்கியப் பங்காற்ற உள்ளது. வரும் ஆண்டுகளில் நோய்த்தடுப்பு சுகாதார சந்தை இந்தியாவில் பெருமளவில் விரிவடையவுள்ளது. இது மிகப்பெரிய வாய்ப்பாகும். நோய்த் தடுப்பு சுகாதார முறையில் ஈர்க்கத்தக்கக் குறியீட்டை ஒட்டு மொத்த உலகத்திற்கும் நாம் உருவாக்க இருக்கிறோம். இதற்காக 17 நாடுகளுடன் நாம் ஒப்பந்தம் செய்திருக்கிறோம். எனவே, இதற்கான பணியை விரைவுப்படுத்த வேண்டிய அவசியம் உள்ளது.
உலகம் முழுவதும் வாழ்க்கையின் ஒரு முக்கியப் பகுதியாக யோகா தற்போது மாறிவருகிறது. கடந்த ஐந்தாண்டுகளில் உலகில் முன்னெப்போதும் இல்லாத அளவுக்கு சர்வதேச யோகா தினம் பெரும் ஆர்வத்தை ஏற்படுத்தியுள்ளது. தற்போது யோகா ஆரோக்கியத்திற்கான இணைப்பு ஊடகமாக மட்டுமின்றி இந்தியாவோடு உலகத்தை இணைக்கும் ஊடகமாகவும் விளங்குகிறது.
யோகாவுக்கு அடுத்தபடியாக ஆயுஷ் மேம்பாட்டிற்குத் தீவிரமாகப் பணியாற்றும் தேவை உள்ளது. இந்தியாவில் மருத்துவ சுற்றுலா தொடர்ச்சியாக வளர்ந்து வருகிறது. இது மேலும் வளர வாய்ப்பு இருக்கிறது. மருத்துவம் மற்றும் மருத்துவ யோகாவிற்கான அடிப்படைக் கட்டமைப்பை மாநில அரசுகளின் உதவியுடன் மேம்படுத்துவது அவசியமாகும். இதுதொடர்பாக பல்வேறு துறைகளோடும் அமைச்சகங்களோடும் தொடர்பு வைத்துக் கொள்ள வேண்டும் என்று ஆயுஷ் அமைச்சகத்திற்கு நான் சிறப்பு வேண்டுகோள் விடுக்கிறேன். நாட்டின் அனைத்துப் பகுதிக்கும் குறிப்பாக வடகிழக்குப் பகுதிக்கு மருத்துவ சுற்றுலாவை நாம் கொண்டு செல்லவிருக்கிறோம். இந்த முயற்சிகள் அனைத்தையும் நாம் கூட்டாக மேற்கொள்ளும்போது நமது பாரம்பரிய மருத்துவ நடைமுறைகள் நல்ல ஆரோக்கியத்தைத் தருவது மட்டுமின்றி 21 ஆம் நூற்றாண்டில் இந்தியாவுக்கான வளத்தையும் உருவாக்கும். விருது பெற்ற அனைவரையும் மீண்டும் ஒருமுறை நான் பாராட்டுகிறேன்.
நன்றி.
ரெயில்வே அமைச்சகம்
19 நாட்களில் 1600 ஷ்ரமிக் சிறப்பு ரயில்கள் இயக்கம்: வெளிமாநில தொழிலாளர்கள் 21.5 லட்சம் பேர் சொந்த மாநிலங்களுக்கு திரும்பினர்
வெளிமாநில தொழிலாளர்களுக்கு அதிக நிம்மதி அளிக்கும் வகையில் ஷ்ரமிக் ரயில்களின் எண்ணிக்கையை இரட்டிப்பாக ரயில்வே திட்டமிட்டுள்ளது.
ஷ்ரமிக் சிறப்பு ரயில்களோடு, 200 புதிய ரயில்களை ஜூன் 1, 2020 முதல் ரயில்வே இயக்கவுள்ளது. இதற்கான வழித்தடங்கள் மற்றும் நேரம் விரைவில் அறிவிக்கப்படும்.
இதற்கான முன்பதிவு ஆன்லைனில் மட்டும் இன்னும் சில நாட்களில் தொடங்கும்.
இந்த ரயில்கள் ஏ.சி அல்லாதவையாக இருக்கும். இதற்கான பயணச்சீட்டுகள் எந்த ரயில் நிலையங்களிலும் விற்கப்படாது. அதனால் பயணிகள் பயணச்சீட்டுகளை வாங்க ரயில் நிலையங்களுக்கு வரக்கூடாது.
வெளிமாநில தொழிலாளர்கள் பீதியடைய வேண்டாம் என இந்திய ரயில்வேத்துறை கேட்டுக் கொள்கிறது. அனைத்து வெளிமாநில தொழிலாளர்களும் தங்கள் சொந்த மாநிலங்களுக்கு கூடிய விரைவில் செல்வதை உறுதி செய்ய முயற்சிகள் எடுக்கப்படுகின்றன.
வெளிமாநில தொழிலாளர்கள் தாங்கள் இருக்கம் இடத்துக்கு அருகேயுள்ள, முக்கிய வழித்தடத்துடன் இணைந்துள்ள ரயில் நிலையத்தில் இருந்து ரயில் ஏறும் வகையில் முயற்சிகள் மேற்கொள்ளப்படும்.
ஷ்ரமிக் சிறப்பு ரயில்கள் மூலம் கடந்த 19 நாட்களில் 21.5 லட்சம் வெளிமாநில தொழிலாளர்கள் தங்கள் சொந்த மாநிலங்களுக்கு சென்றுள்ளனர். மே 19ம் தேதி வரை 1600 ஷ்ரமிக் சிறப்பு ரயில்கள் இயக்கப்பட்டுள்ளன.
அறிவியல் மற்றும் தொழில்நுட்பத்துறை
பிரதமர் திரு நரேந்திர மோடி தலைமையில் சிஎஸ்ஐஆர் சங்க கூட்டம் நாளை நடைபெறும்
பிரதமர் திரு நரேந்திர மோடி தலைமையில் சிஎஸ்ஐஆர் சங்க கூட்டம் நாளை  நடைபெற உள்ளது. இந்த கூட்டத்திற்கு சிஎஸ்ஐஆர் சங்கத்தின் அனைத்து உறுப்பினர்களும் அழைக்கப்பட்டுள்ளனர். அறிவியல் மற்றும் தொழில்கள் ஆராய்ச்சித்துறை, அறிவியல் தொழில்நுட்ப அமைச்சகம் ஆகியவற்றின் கீழ் சிஎஸ்ஐஆர் ஓர் சங்கமாக செயல்படுகிறது. பிரதமர் இதன் தலைவராவார். நாளை நடைபெறும் கூட்டத்தில் மத்திய நிதியமைச்சர் திருமதி நிர்மலா சீதாராமன், தொழில் வர்த்தகத்துறை அமைச்சர் திரு பியூஷ்கோயல் ஆகியோரும் கலந்துகொள்வார்கள்.
சிஎஸ்ஐஆர் சாதனைகள் குறித்து புதுதில்லியில் இன்று செய்தியாளர்களிடம் தெரிவித்த மத்திய அறிவியல், தொழில்நுட்பத்துறை இணையமைச்சர்  டாக்டர் ஜிதேந்திர சிங் சிஎஸ்ஐஆரின் ஆராய்ச்சி முயற்சிகள் தற்போது பசுமை எரிசக்தி தொழில் நுட்பங்கள், வேலைவாய்ப்பை உருவாக்க அறிவியல் தொழில்நுட்பத்தின் தலையீடுகள், ஊரக இந்தியாவில் வருவாய் அளவை அதிகப்படுத்துதல் ஆகியவற்றின் மீது முதன்மையாக கவனம் செலுத்துகிறது என்றார்.
சிஎஸ்ஐஆர் 2030 தொலைநோக்கின்படி, இதனை வலுப்படுத்துவது 2047-ல் தேசிய தொலைநோக்குடன் இதனை இணைப்பது ஆகியவற்றின் மூலம் இந்தியாவை அறிவியல் ஆற்றல்மிக்கதாக மாற்றுவதில், தற்சார்புடையதாக உருவாக்குவதில் கவனம் செலுத்தப்படும் என்று அமைச்சர் கூறினார்.
செய்தியாளர்கள் சந்திப்பின் போது, உடனிருந்த அறிவியல் மற்றும் தொழில் ஆராய்ச்சித் துறை செயலாளர் டாக்டர் என் கலைசெல்வி, நாடு முழுவதும் உள்ள 37 பரிசோதனை கூடங்கள், 39 மக்கள் தொடர்பு மையங்கள் ஆகியவற்றின் மூலம் சிஎஸ்ஐஆர் செயல்பாடுகள் நடைமுறைப்படுத்தப்படுவதாக கூறினார். 1942ம் ஆண்டு தொடங்கப்பட்ட சிஎஸ்ஐஆர் இந்திய தொழில்துறைக்கும் ஒட்டுமொத்த சமூகத்துக்கும் கணிசமான பங்களிப்பை செய்திருப்பதாகவும் அவர் குறிப்பிட்டார்.
(Visitor Counter : 148
பாதுகாப்பு அமைச்சகம்
அருணாசலப்பிரதேசத்தில் ரூ.724 கோடி மதிப்பிலான 28 உள்கட்டமைப்புத் திட்டங்களை பாதுகாப்பு அமைச்சர் நாட்டுக்கு அர்ப்பணித்தார்
அருணாசலப்பிரதேசத்தில் ரூ.724 கோடி மதிப்பிலான 28 உள்கட்டமைப்புத் திட்டங்களை பாதுகாப்பு அமைச்சர் திரு ராஜ்நாத் சிங் நாட்டுக்கு அர்ப்பணித்தார். இதில் அண்டை மாநிலங்கள் மற்றும் யூனியன் பிரதேசங்களில் 22 பாலங்கள், 3 சாலைகள் மற்றும் 3 இதர திட்டங்கள் அடங்கும். லடாக்கில் 8 திட்டங்களும், அருணாசலப்பிரதேச மாநிலத்தில் 5 திட்டங்களும், ஜம்மு காஷ்மீரில் 4 திட்டங்களும், சிக்கிம், பஞ்சாப், உத்தராகண்ட் மாநிலங்களில் தலா 3 திட்டங்களும், ராஜஸ்தானில் 2 திட்டங்களும் நிறைவேற்றப்பட்டுள்ளது.
இந்நிகழ்ச்சியில் பேசிய பாதுகாப்பு அமைச்சர், ஆயுதப்படையினர் எந்தவித சிரமமின்றி தங்களது நடவடிக்கைகளை மேற்கொள்வதற்கு ஏதுவாக இந்தத் திட்டங்கள் நிறைவேற்றப்பட்டுள்ளன. பிரதமர் திரு நரேந்திர மோடி தலைமையிலான அரசு, எல்லையோரப் பகுதிகளை இணைத்து அப்பகுதி மக்களுக்கு வாழ்வில் வளர்ச்சி மற்றும் சமூகப் பொருளாதார முன்னேற்றத்தை ஏற்படுத்தவேண்டும் என்பதில் முனைப்புடன் செயல்பட்டு வருகிறது என்றார்.
போரில் இந்தியாவிற்கு நம்பிக்கை இல்லை என்றும், சந்தர்ப்ப சூழ்நிலைகள் ஏற்பட்டால், சண்டையிடுவதற்கு தயாராகவே இருக்கிறோம் என்றும் அவர் தெரிவித்துள்ளார்.
லடாக் மற்றும் மிசோரம் பகுதிகளில் மின்னணு சாதனங்கள் மூலம் மருத்துவம் சார்ந்த தகவல்களை அனுப்பும் சேவையையும் பாதுகாப்பு அமைச்சர் தொடங்கிவைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1888274
-----
SM/GS/KPG/PV
(Visitor Counter : 110
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
2.68 கோடி குடிநீர் குழாய் இணைப்புகள் மற்றும் 2.64 கோடி கழிவுநீர் குழாய் இணைப்புகள் வழங்குவது அம்ருத் 2.0-ன் இலக்கு
2015, ஜூன் 25-ல் 500 நகரங்களில் அம்ருத் இயக்கம் தொடங்கப்பட்டது. தற்போது அம்ருத் 2.0 கீழ் அனைத்து வீடுகளுக்கும் குடிநீர் குழாய் மற்றும் கழிவுநீர் குழாய் இணைப்புகள் வழங்க திட்டமிடப்பட்டுள்ளது.
துப்புரவு என்பது மாநிலம் சார்ந்த விஷயம் என்பதால் நகர்ப்புற தூய்மை இந்தியா இயக்க அமலாக்கத்திற்கான திட்டமிடல் மாநில அரசு சார்ந்ததாகும் என்று வீட்டுவசதி மற்றும் நகர்ப்புற மேம்பாட்டுத்துறை இணை அமைச்சர் திரு கௌஷல் கிஷோர் இன்று மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
நகர்ப்புற தூய்மை இந்தியா இயக்கம் 2.0 கீழ் ஒவ்வொரு வீடு மற்றும் வளாகத்தில் பிரிக்கப்பட்ட கழிவுகள் 100 சதவீதம் சேகரிக்கப்படுகின்றன.
ரூ.41,847 கோடி மதிப்பில் 1,326 திட்டங்கள் செயல்படுத்தப்பட்டுள்ளன அம்ருத் திட்டத்தின் கீழ் 114 லட்சம் புதிய குடிநீர்க் குழாய் இணைப்புகள் வழங்கப்பட்டுள்ளன.
மொத்தமுள்ள 4372 நகர்ப்புற உள்ளாட்சி அமைப்புகளில் 4371 அமைப்புகள் திறந்தவெளியில் மலம் கழிக்காதவையாக சான்றளிக்கப்பட்டுள்ளன என்ற தகவல்களையும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1777284
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கனடாவின் வேளாண்மை மற்றும் வேளாண் உணவுத்துறை அமைச்சர் திருமதி மேரி க்ளாட் பிபியூவுடன் திரு பர்ஷோத்தம் ரூபாலா பேச்சு நடத்தினார்
கனடாவின் வேளாண்மை மற்றும் வேளாண் உணவுத்துறை அமைச்சர் திருமதி மேரி க்ளாட் பிபியூவுடன் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா இன்று பேச்சு நடத்தினார்.
கால்நடை சுகாதார நிர்வாக நடைமுறையை வலுப்படுத்துதல், கால்நடைகளின் மரபணு மேம்பாடு, உயிரினப் பாதுகாப்பு நடவடிக்கைகள், திறன் கட்டமைப்பு போன்றவற்றில் ஒத்துழைப்பு குறித்து இரு அமைச்சர்களும் விவாதித்தனர்.
தகவல் மற்றும் நிபுணத்துவ பரிமாற்றம் கால்நடை பராமரிப்பு துறையின் பரஸ்பரம் அறிவு மற்றும் திறன் கட்டமைப்புக்கு உதவும். இதனால் இரு நாடுகளும் பரஸ்பரம் பயனடையும்.
இந்தியா-கனடா இடையேயான நெருக்கமான தனித்துவ நட்புறவை மேலும் வலுப்படுத்துவதற்கான பல்வேறு யோசனைகள் குறித்தும் இரு நாடுகளின் அமைச்சர்களும் விவாதித்தனர்.
சமூக நிதி மற்றும் அதிகாரமளித்தல் அமைச்சகம்
மூத்த குடிமக்களுக்கான தேசியக் கொள்கை
நாடாளுமன்றத்தின் மாநிலங்களவையில் கேள்வி ஒன்றுக்கு பதில் அளித்த சமூக நீதி மற்றும் அதிகாரமளித்தல் இணை அமைச்சர் செல்வி பிரதிமா பவுமிக் கீழ்காணும் தகவல்களை வழங்கினார்.
1999 ஜனவரியில் அறிவிக்கப்பட்ட வயதானோருக்கான தேசியக் கொள்கை, தற்போதைய காலகட்டத்திற்கு ஏற்ற வகையிலும் செல்லத்தக்கதாகவும் உள்ளது. வயதானவர்களின் வாழ்க்கை தரத்தை மேம்படுத்துவதற்காக அவர்களது நிதி மற்றும் உணவு பாதுகாப்பு, ஆரோக்கியம், தங்குமிடம் மற்றும் இதர தேவைகளை பூர்த்தி செய்வதில் அரசு ஆதரவை இது நோக்கமாகக் கொண்டுள்ளது.
மாற்றப்படும் அல்லது புதுப்பிக்கப்படும் வரை இந்தக் கொள்கை செல்லதக்கதாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1794766
----
(Visitor Counter : 93
தொலைதொடர்பு மற்றும் தகவல் தொழில்நுட்ப அமைச்சகம்
‘5ஜி மற்றும் சைபர் பாதுகாப்பு’ குறித்த பயிற்சி நிகழ்ச்சியை தொலைதொடர்பு செயலாளர் திரு அன்ஷு பிரகாஷ் தொடங்கி வைத்தார்
டிஜிட்டல் இந்தியா முயற்சிகளுக்கு வலுவூட்டும் விதத்திலும், 5ஜி-யின் சக்தி குறித்து பல்வேறு மத்திய அரசு அமைச்சகங்கள் மற்றும் துறைகளின் அலுவலர்களிடையே விழிப்புணர்வை உருவாக்கவும், சைபர் பாதுகாப்பு குறித்த கலாச்சாரத்தை உருவாக்கவும், தொலைதொடர்பு துறையின் திறன் வளர்த்தல் அலகான கொள்கை ஆராய்ச்சி, புதுமைகள் மற்றும் பயிற்சிக்கான தேசிய தொலைதொடர்பு நிறுவனம், மத்திய அரசின் மூத்த அதிகாரிகளுக்கான ‘5ஜி மற்றும் சைபர் பாதுகாப்பு’ குறித்த ஒரு நாள் பயிற்சி நிகழ்ச்சியை 2021 ஆகஸ்ட் 27 அன்று நடத்தியது. தொலைதொடர்பு துறை செயலாளர் திரு அன்ஷு பிரகாஷ் இதை தொடங்கி வைத்தார்.
நிகழ்ச்சியில் உரையாற்றிய அவர், 5ஜி-யின் முக்கியத்துவம் குறித்து எடுத்துரைத்ததோடு, அனைத்து துறைகளிலும் அது மிகப்பெரிய தாக்கத்தை ஏற்படுத்தும் என்று கூறினார். 5ஜி மற்றும் சைபர் பாதுகாப்பு குறித்த அடிப்படை விஷயங்களை அனைவரும் கற்றுக்கொள்ள வேண்டிய முக்கியத்துவத்தை வலியுறுத்திய செயலாளர், பயிற்சி நிகழ்ச்சியை ஏற்பாடு செய்ததற்காக கொள்கை ஆராய்ச்சி, புதுமைகள் மற்றும் பயிற்சிக்கான தேசிய தொலைதொடர்பு நிறுவனத்தை பாராட்டினார்.
25-க்கும் அதிகமான மத்திய அமைச்சகங்களின் இணை செயலாளர் மற்றும் அதற்கு மேல் உள்ள பொறுப்புகளில் உள்ள 65-க்கும் அதிகமானோர் இந்த நிகழ்ச்சியில் கலந்து கொண்டனர்.
சைபர் பாதுகாப்பு மற்றும் 5ஜி குறித்தும், பொருளாதாரத்தின் பல்வேறு துறைகளில் அவற்றின் பயன்பாடு பற்றியும், தங்களது துறைகளில் கொள்கைகளை வடிவமைக்கும் போது அவற்றை எவ்வாறு பயன்படுத்தலாம் என்பது குறித்தும் அதிகாரிகளுக்கு பயிற்சி அளிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749668
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 162.97 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 162.97 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.42 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792331
பிரதமர் அலுவலகம்
பிரகதி மைதானத்தில் உயிரி தொழில்நுட்ப புதிய தொழில் கண்காட்சி 2022-ஐ ஜூன் 9 அன்று பிரதமர் தொடங்கி வைப்பார்
புதுதில்லி பிரகதி மைதானத்தில் ஜூன் 9 அன்று காலை 10.30 மணிக்கு உயிரி தொழில்நுட்ப புதியதொழில் கண்காட்சி 2022-ஐ பிரதமர் திரு நரேந்திர மோடி தொடங்கி வைப்பார். இதைத்தொடர்ந்து இந்த நிகழ்ச்சியில் அவர் உரையாற்றுவார்.
இந்த கண்காட்சி ஜூன் 9, 10 ஆகிய இரண்டு நாட்கள் நடைபெறும். இந்த கண்காட்சிக்கு உயிரி தொழில்நுட்பத் துறையும், உயிரி தொழில்நுட்பத் தொழில் ஆராய்ச்சி உதவி சபையும் ஏற்பாடு செய்துள்ளன. உயிரி தொழில்நுட்பத் தொழில் ஆராய்ச்சி உதவி சபை அமைக்கப்பட்டதன் 10 ஆண்டுகள் நிறைவடைவதை குறிக்கும் வகையில் இந்தக் கண்காட்சி நடைபெறுகிறது. “உயிரி தொழில்நுட்ப புதிய தொழில்களில் புதிய கண்டுபிடிப்புகள்: தற்சார்பு இந்தியாவை நோக்கி” என்பது இதன் மையப்பொருளாகும்.
தொழில்முனைவோர், முதலீட்டாளர்கள், தொழில்துறை தலைவர்கள், விஞ்ஞானிகள், ஆய்வாளர்கள், உற்பத்தியாளர்கள், முறைப்படுத்துவோர், அரசு அதிகாரிகள் ஆகியோரை இணைக்கும் தளமாக இந்தக் கண்காட்சி இருக்கும். இதில் 300 க்கும் அதிகமான அரங்குகள் அமைக்கப்பட உள்ளன. சுகாதாரக் கவனிப்பு, மரபணு தொழில்நுட்பம், உயிரி மருந்து, தொழில்துறை உயிரி தொழில்நுட்பம், கழிவிலிருந்து மதிப்புறு பொருளை நோக்கி, தூய எரிசக்தி போன்ற பல்வேறு துறைகளில் உயிரி தொழில்நுட்ப பயன்பாட்டை விளக்குவதாக இந்தக் கண்காட்சி இருக்கும்.
ரெயில்வே அமைச்சகம்
542 "ஷ்ராமிக் சிறப்பு" ரயில்களை நாடு முழுவதும் 12 மே, 2020  வரை இந்திய ரயில்வே இயக்கியது.
இடம் பெயர்ந்த தொழிலாளர்கள், யாத்ரீகர்கள், சுற்றுலாப் பயணிகள், மாணவர்கள் மற்றும் பல்வேறு இடங்களில் சிக்கித் தவித்த இதர பிரிவினர் சிறப்பு ரயில்களில் பயணிப்பது தொடர்பான உள்துறை அமைச்சகத்தின் உத்தரவைத் தொடர்ந்து, "ஷ்ராமிக் சிறப்பு" ரயில்களை இயக்க இந்திய ரயில்வே முடிவு செய்தது.
12 மே, 2020 வரை, நாட்டில் பல்வேறு மாநிலங்களில் இருந்து மொத்தம் 524 "ஷ்ராமிக் சிறப்பு" ரயில்கள் இயக்கப்பட்டதைத் தொடர்ந்து, அவற்றில் 448 ரயில்கள் சேருமிடங்களை அடைந்துவிட்டன, 94 ரயில்கள் பயண வழியில் இருக்கின்றன.
ஆந்திரப்பிரதேசம் , பீகார் , சத்தீஸ்கர் , ஹிமாச்சல் பிரதேசம் , ஜார்கண்ட் , கர்நாடகா , மத்தியப்பிரதேசம் , மகாராஷ்டிரா , ஒடிஷா , ராஜஸ்தான் , தமிழ்நாடு , தெலங்கானா , உத்திரப்பிரதேசம்  மற்றும் மேற்கு வங்கம்  என பல்வேறு மாநிலங்களை 448 ரயில்கள் சென்றடைந்தன.
திருச்சிராப்பள்ளி, டிட்லகர், பரவுனி, கண்ட்வா, ஜகன்நாத்பூர், குர்தா ரோடு, பிரக்யாராஜ், சப்பரா, பாலியா, கயா, புர்ணியா, வாரணாசி, தர்பங்கா, கோரக்பூர், லக்னோ, ஜாவ்ன்பூர், ஹாட்டியா, பஸ்டி, காடிஹார், தனப்பூர், முசாபர்பூர், சஹஸ்ரா ஆகிய இடங்களுக்கு இடம் பெயர்ந்தோரை இந்த ரயில்கள் ஏற்றி சென்றன.
இந்த ஷ்ராமிக் சிறப்பு ரயில்களில் ஏறுவதற்கு முன்பாக, முறையான பரிசோதனைக்கு பயணிகள் உட்படுத்தப்படுவது உறுதி செய்யப்பட்டது. பயணத்தின் போது இலவச உணவும், தண்ணீரும் பயணிகளுக்கு வழங்கப்பட்டது.